Venezuela
IEA:n mukaan Venezuela oli vuonna 2008 maailman 9. suurin öljyntuottajamaa (137 Mt, 3,5 % maailman tuotannosta) ja 10. suurin kivihiilen viejä (6 Mt). Venezuelan jalostettujen öljytuotteiden vienti vuonna 2007 oli 29 Mt (4. sija) ja kaikkien öljytuotteiden vienti 106 Mt (6.sija). Venezuela on OPECin jäsen.
Apure (osavaltio)
Apure () on Venezuelan osavaltio. Vuonna 2011 siellä oli noin 459 000 asukasta. Osavaltion pääkaupunki on San Fernando de Apure. Se tunnetaan karjapaimenistaan, jotka osallistuivat maan itsenäisyystaisteluun 1800-luvulla.